lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Top deju izrāde “Zied ābele balti’ ziedi’” – ZZ.lv
Vārda dienas svin: Rodrigo, Rauls
andra.ozola@zz.lv - 26.02.2022 - 15:48
Ideja par deju izrādes veidošanu pirms vairāk nekā diviem gadiem radās divām draudzenēm – Sandrai un otrai izrādes veidotājai Ilonai Bogdanovai, informē Jelgavas pašvaldības Sabiedrisko attiecību pārvaldē.
“Sapratām, ka ir laiks kaut ko izdarīt pašām. Pateicoties sarunām ar mūsu uzveduma režisori Elīnu Apsīti, no ideju stādiņa uzplauka stāsts par sievietes pieaugšanu un tās alegoriju ar ābeli – sievietes būtība ir ziedēt un dot augļus. Latviešu tautas dejas valodā tiks atspoguļots sievietes mūža ritējums, sākot ar bērnības darba un rotaļu ikdienu, turpinoties jaunības mīlestības meklējumos un atskanot viedā briedumā, uzsverot dzimtas vērtības un spēku, kas ir neatņemams latvieša esamības pamats. Skaisti un unikāli ir Zemgales folkloras materiāli un tradīcijas, ko esam apspēlējušas dejas stāstā. Tieši šī mūzika iedvesmoja radīt mūsu pasaules sajūtu un redzējumu dejas valodā,” par topošo uzvedumu saka S.Kauranena.
“Dejas izrādes radīšanas procesā ieguvām jaunu pieredzi. Apbrīnoju cilvēkus, kurus izrāde ir ievedusi manā dzīvē un kuri šo radošo ceļu padara ļoti interesantu un aizraujošu. Par sevi liek manīt arī latviešu asinis, kuras aizrautībā kūsā un viegli iegrimst mūsu tautas bagātajā folkloras mantojumā. Ceru, ka šo brīnišķīgo sajūtu kopumu izdosies nodot arī skatītājiem,” stāsta I.Bogdanova.
Saturs turpināsies pēc reklāmas.
Uzvedumu tematiski veido trīs daļas – “Bērnība”, “Jaunība” un “Briedums”. “Mēs necentīsimies nodalīt paaudzes vai skaidri iezīmēt, kas ir kas. Tā vairāk būs tāda nojaušama paaudžu maiņa, kopība un līdzās pastāvēšana,” uzsver Sandra.
Lai tās pilnvērtīgi varētu atainot dejas valodā, kopā ar “Diždanča” dejotājiem izrādē piedalīties ir uzaicināti vēl divi iestādes “Kultūra” kolektīvi – vidējās paaudzes tautas deju ansamblis “Ritums” un bērnu un jauniešu deju kolektīvs “Vēja zirdziņš”.
Īpaši šim uzvedumam tautas mūzikas apdares un oriģinālkompozīcijas veidoja mūziķe Katrīna Dimanta un tautas mūzikas ansambļa “Zelta stīdziņas” vadītāja Biruta Deruma. “Apsverot visas iespējas, sapratām, ka nav gatava muzikāla materiāla, ko varētu izmantot mūsu deju stāstam. Uzveduma režisore Elīna Apsīte ieteica uzrunāt Katrīnu Dimantu, un viņa ar prieku piekrita. Vairākas tautasdziesmas tiek izmantotas kā motīvs un iedvesma jaunradītām oriģinālkompozīcijām. Gribu uzsvērt, ka tā nav tīra tautas mūzika, bet gan Katrīnas un Birutas mākslinieciskais redzējums,” stāsta Sandra. Taču folkloras zinātāji uzveduma mūzikā saklausīs arī vairākas populāras Zemgales melodijas, piemēram, “Bramberģes kalējiņš”, “Div’ pļaviņas es nopļāvu” un “Ai, dzeltena linu druva”.
Saturs turpināsies pēc reklāmas.
Savukārt “Bērnības” blokam bija nepieciešams cits muzikālais materiāls, un, pēc “Diždanča” mākslinieciskās vadītājas Ievas Kareles ieteikuma, šīs daļas mūzikai tika uzrunāta B.Deruma. Sandra stāsta, ka B.Derumas pasaules redzējums pilnībā sakrita ar radošās komandas vīziju un tapa sešas mūzikas kompozīcijas. No tām divas ir B.Derumas oriģinālkompozīcijas un četri tautas dziesmu aranžējumi. “Deju uzvedumā ir ļoti daudz sievišķās enerģijas, un to radījušas radniecīgas dvēseles,” uzsver Sandra.
Deju izrādes veidotāja ļoti cer, ka “Zied ābele balti’ ziedi’” pirmizrādi piedzīvos, kā plānots, 4. jūnijā uz Jelgavas kultūras nama skatuves: “Esam pateicīgi, ka ir iespēja īstenot savas idejas un rast piepildījumu dejā. Tas palīdz nepadoties un doties uz priekšu, meklējot iespējas pilnveidoties. Jau esam paveikuši lielu darbu, un tas turpināsies līdz pat brīdim, kad būs iespēja paveikto parādīt skatītājiem.”
Projekts tapis ar Jelgavas valstspilsētas pašvaldības, iestādes “Kultūra”, Valsts kultūrkapitāla fonda mērķprogrammas “KultūrElpa” un AS “Latvijas valsts meži” atbalstu.
Citas ziņas Deja Kultūra
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.